tartuNLP/wikipedia-smugri-20251201 huggingface dataset:
Voitto (EP)

Voitto on Kumikameli-yhtyeen vuonna 1994 ilmestynyt neljän kappaleen EP-levy. EP:n kappaleiden oli tarkoitus päätyä myöhemmin ilmestyvälle "Saturnuksen vararengas" -albumille, mutta albumi jäi lopulta julkaisematta, koska tuolloin yhtyeessä rumpuja soittanut Janne "Ema" Hurskainen riitaantui muun yhtyeen kanssa ja erosi yhtyeestä.
Kappaleet "Aimo" ja "Rauni" julkaistiin myös yhtyeen vuonna 1996 ilmestyneellä "Parhautta" -kokoelmalevyllä. Saksofonia kappaleessa "Aimo" soittaa Timo Kuronen. 
Kappaleet.
Säv, san, sov ja laulu Jarmo Koponen, paitsi "Usko" säv, san, sov ja laulu Janne Hurskainen.
A-puoli
B-puoli
Kokoonpano.
Äänitys, miksaus ja tuotanto: Janne Hurskainen, Antti "Sössö" Salminen
O. E. Lampén

Olli Edvard Lampén (16. toukokuuta 1880 Pielisjärvi – 17. helmikuuta 1925 Helsinki) oli suomalainen toimitusjohtaja ja kirjallisuuden suomentaja joka käytti nimimerkkiä "Olli".
Lampén harjoitti kirjakauppaopintoja useissa Euroopan maissa ja oli 1916–1920 Tietosanakirja Osakeyhtiön toimitusjohtajana, ja samalla eräiden muidenkin yhtiöiden, kuten Kirjateollisuusasioimisto Oy:n ja Rautatiekirjakaupan johtajana. Vuonna 1920 hän siirtyi Oy Dahlbergin toimitusjohtajaksi. Hän oli Suomen kustantajayhdistyksen johtokunnan jäsenenä ja sihteerinä sekä kuului Maalaiskirjakauppiaiden liiton hallitukseen.
Lampén käynnisti WSOY:n palveluksessa ollessaan kirjallisuuden levittämisen myös maaseudulle. Myöhemmin hän toimi Tietosanakirja Oy:n prokuristina. Vuonna 1910 Lampén oli aloitteentekijänä perustamassa "Rautatiekirjakauppa Oy":tä (nyk. Rautakirja). Hän oli tutustunut aiemmin valtion stipendiaattina rautatiekirjakauppatoimintaan muissa Euroopan maissa.
Lampén kuoli tapaturmaisesti helmikuussa 1925 ollessaan ampumaharjoituksissa Metsästysyhdistyksen ampumaradalla Huopalahdessa kun browningpistooli, jota hän juuri puhdisti, laukesi ja luoti sattui sydämeen sillä seurauksella, että hän kuoli heti.
Lampén oli naimisissa vuodesta 1904 Porvoon yhteiskoulun opettajan Tekla Cecilia Maria Roschierin kanssa.
Suomennoksia.
Omalla nimellä:
Nimimerkillä "Olli":
HGTV (Kanada)

HGTV ("Home &amp; Garden Television") on kanadalainen televisiokanava. Sen omistavat CW Media ja Scripps Networks Interactive. Kanavan ohjelmisto koostuu kotiin ja puutarhaan liittyvistä ohjelmista, kuten remontointi- ja sisustusohjelmista.
Vierevänniemi

Vierevänniemi on laaja, kesäisin erittäin suosittu Höytiäisen ranta-alue Kontiolahden kirkonkylässä. 
Ranta syntyi, kun Höytiäisen järvenlaskun yhteydessä esiin tuli hietikko, jonka hiekka on erityisen hienoa. Vierevänniemen rakenteista voidaan myös lukea Höytiäisen kehitys jääkaudesta tähän päivään. 
Ranta nimensä mukaisesti vierii eli kuluu hitaasti veteen. Rannan muoto muistuttaa porrasta, koska se on entinen vedenalaisen syvänteen ja matalikon reuna. Ylempänä rannalla on toinen "porras", joka on vielä ylemmän vedenpinnan aikaisen syvänteen reuna, "muinaisranta". Sen juurella on iso pirunpelto. Kolmas "porras" on nykyisen vedenpinnan mukaisen syvänteen reuna. Se on kuitenkin kaukana rannasta.
Paitsi, että Vierevänniemen ranta kuuluu kesäisin maakunnallisesti merkittäviin virkistys- ja päivämatkakohteisiin, tarjoaa sen lähialue muina aikoina erityisesti luonnossa liikkuville lähiseudun asukkaille liikunnallisia virikkeitä. Paikalla on useita beach volley kenttiä, frisbeegolfrata, sota-aikaisia maanpuolustukseen liittyviä rakennelmia, opastettu luontopolku joka tutustuttaa muun muassa alueen geologiaan ja vie kulkijan Honkavaaran lähinäköalapaikalle. Rannalla on myös luvallinen grillaus- ja nuotiopaikka, pukukopit sekä käymälät.
Vuosittainen Vieriskä Beach volley turnaus tuo heinäkuussa rannan täyteen lentopallon ystäviä.
21 Lutetia

21 Lutetia on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi H. Goldschmidt vuonna 1852. Pikkuplaneetan nimi tulee Pariisin kaupungin latinankielisestä nimestä.
Ominaisuudet.
Lutetia on muodoltaan epämääräisen perunan muotoinen kappale, jonka mitat ovat 121 km x 101 km x 75 km. Sen pisin halkaisija on 134 km. Lutetian massa on noin 1,7 x 1018 kg ja sen keskitiheys on asteroidiksi melko suuri, suunnilleen 3,4 g/cm3, kun useimpien tutkittujen asteroidien tiheys on vaihdellut välillä 1,2 to 2,7 g/cm3. Tämä viittaisi asteroidin koostumuksessa olevan metalleja kuten rautaa. Saattaa myös olla että kappaleessa on tapahtunut hieman aineiden erottumista, ja että tiheämpää sisäosaa ympäröisi kondriittinen pintakerros. Ominaisuuksiensa puolesta Lutetia näyttäisi olevan alkuperäinen planetesimaali, joka on säilynyt planeettojen muodostumisen ajoista noin 4,5 miljardia vuotta sitten.
Pikkuplaneetan pintaa näyttäisi peittävän Kuun pinnan tavoin regoliittipölystä muodostunut kerros, jonka muodostavien hiukkasten koko sijoittuu välille 50–100 mikronia. Pinnan koostumus on hyvin samanlainen eri puolilla Lutetiaa ja pinnan albedossa havaitun vaihtelun täytyy täten liittyä sirpaloituneen pintamaterian siirtymisiin ja asettumiseen eikä koostumuksen vaihteluihin.
Lutetian pinnalta on tunnistettu yli 350 törmäyskraatteria, joiden läpimitta on suurempi kuin 600 metriä. Suurimpien kraatterien läpimitta on 55 km ja syvyys jopa 10 km. Osa kraattereista on maanvyörymien osittain tai kokonaan peittämiä. Pinnalla on havaittu myös kivenjärkäleitä joiden läpimitta on yli 300 m. Ne ovat todennäköisesti törmäysten lennättämiä palasia. Lutetian pinnalla on myös uurteita. Eräs näistä on Noricum regiolla sijaitseva yli 10 km pitkä ja noin 100 m syvä murtumalaakso.
Tutkiminen.
10. heinäkuuta 2010 Euroopan avaruusjärjestön Rosetta-luotain lensi Lutetian ohi välimatkan ollessa vähimmillään 3 170 km. Luotain ohitti pikkuplaneetan 15 km/s nopeudella ja vierailu oli ohi minuutissa. Ohilennon aikana Lutetian pohjoiset leveysasteet olivat auringonvalon valaisemia.
Rosetta otti asteroidista runsaasti kuvia ja sai kuvattua sen pinnasta yli 50 %. Lutetia on ensimmäinen M-tyypin asteroidi, jonka luona on vierailtu. Kohtaamisen jälkeen Rosettan matka jatkui luotaimen pääasialliselle kohteelle, komeetta Tšurjumov–Gerasimenkolle, jonka luokse se saapuu marraskuussa 2014.
Euroliigan palkinnot

Euroliigan pelaajapalkintoja on jaettu kaudesta 1987–1988 lähtien.
Palkinnot.
Muut palkinnot.
Euroliigassa jaetaan viikoittain pelikierroksen parhaalle pelaajalle palkinto. Tämän lisäksi kuukauden parhaalle pelaajalle annetaan palkinto. Kauden päätteeksi pelaajista valitaan kymmenen kahteen tähdistökentälliseen.
Alitalian lento 112

Alitalian lento 112 oli Alitalian Italian sisäinen reittilento Rooman Fiumicinon kansainväliseltä lentoasemalta Palermon Punta Raisin lentoasemalle. Lennolla 5. toukokuuta 1972 käytetty Douglas DC-8-43 törmäsi kello 22.24 Montagna Longa -vuoreen viiden kilometrin päässä Palermosta. Onnettomuus johtui siitä, ettei miehistö noudattanut hyväksyttyjä lähestymisreittejä pilvisessä säässä.
Onnettomuuslennolla oli 108 matkustajaa ja seitsemän miehistön jäsentä, ja kaikki saivat surmansa onnettomuudessa.
Jalkapallon Afrikan-mestaruuskilpailut 2000

22. jalkapallon Afrikan-mestaruuskilpailut pelattiin Ghanassa ja Nigeriassa 22. tammikuuta – 13. helmikuuta 2000. Turnauksen voitti Kamerun, joka oli myös maan kolmas Afrikan-mestaruus.
Pelipaikat.
Turnauksen ottelut pelataan neljässä eri kaupungissa.
HGTV (Yhdysvallat)

HGTV ("Home &amp; Garden Television") on Warner Bros. Discoveryn omistama yhdysvaltalainen televisiokanava, joka perustettiin vuonna 1994. Kanavan ohjelmistoon kuuluu kotiin ja puutarhaan liittyviä ohjelmia, kuten remontointi-, sisustus- ja käsityöohjelmia.
Fenyyliasetyleeni

Fenyyliasetyleeni (C8H6) on alkyyneihin ja aromaattisiin hiilivetyihin kuuluva orgaaninen yhdiste. Ainetta käytetään pääasiassa orgaanisen kemian synteeseissä.
Valmistus.
Fenyyliasetyleeniä voidaan valmistaa synteettisesti käyttämällä lähtöaineena styreenidibromidia. Reaktiossa eliminoituu vetybromidia. Reaktioastiaan lisätään ammoniakkia ja natriumia, jotka reagoivat muodostaen katalyyttinä toimivaa natriumamidia.
Toinen tapa valmistaa yhdistettä synteettisesti on vetybromidin eliminaatio bromistyreenistä. Reaktio tapahtuu emäksen, kuten kaliumhydroksidin vaikutuksesta. Muodostuva fenyyliasetyleeni puhdistetaan tislaamalla.
Reaktioita.
Fenyyliasetyleenistä voidaan valmistaa styreeniä liittämällä siihen vetyä. Fenyyliasetyleenin vedytys voi johtaa myös etyylibentseenin muodostumiseen. Tämän vuoksi reaktion selektiivisyyden parantamiseksi käytetään katalyyttejä, joista selektiivisimpiä on palladium. Selektiivisyyttä on pyritty parantamaan lisäämällä palladiumin joukkoon pieniä määriä myös muita jaloja metalleja.
Fenyyliasetyleeni voi polymeroitua. Emäksisissä olosuhteissa fenyyliasetyleenistä voi muodostua alkynidi-ioni, joka reagoi fenyyliasetyleenin kanssa nukleofiilisellä additioreaktiolla. Tuotteena muodostuu 1,4-difenyylibut-1-en-3-yynin E -ja Z-isomeerien seos, mutta Z-muoto on yleensä vallitseva.
Muiden alkyynien tapaan myös fenyyliasetyleeni voi trimerisoitua. tuotteena muodostuu kahta bentseenin johdannaista 1,2,4- ja 1,3,5-trifenyylibentseeniä. Kobolttibromidiin ja imiiniin perustuvan katalyytin läsnä ollessa reaktio on hyvin regioselektiivinen ja 1,2,4-trifenyylibentseeni on vallitseva 97 % selektiivisyydellä.
Fenyyliasetyleeni voi myös polymeroitua hyvin suurimolekyylisiksi ja monimutkaisiksi dendrimeereiksi. Näillä polymeereillä on niin kutsuttuja fotoresponsiivisia ominaisuuksia.
Nyberg

Nyberg tai Nybergh on seuraavien henkilöiden sukunimi:
Myös seuraavien suomalaisten henkilöiden sukunimi oli alun perin Nyberg:
Muita merkityksiä:
Prorastomus

Prorastomus sirenoides on sukupuuttoon kuollut sireenieläin, joka eli eoseeniepookin aikana Jamaikalla. Se oli "Pezosiren portellin" löytymiseen saakka vuonna 2001 alkeellisin tunnettu sireenieläin. Se on suvun "Prorastomus" ainoa edustaja, sekä suvun että lajin on määritellyt Richard Owen vuonna 1855.
Piirteet.
Lajista on löydetty vain kallo sekä osa kylkiluista ja selkärangasta. Se oli luultavasti noin 1,5 metriä pitkä, Toisin kuin nykyiset sireenieläimet, se vietti luultavasti aikansa lähinnä maalla. Sillä oli paksu kuono ja sen kaksoiskruunullisista poskihampaista on päätelty sen syöneen pehmeitä kasveja.
Matfors IF

Matfors IF on ruotsalainen jalkapalloseura Matforsista.
Seura perustettiin vuonna 1901. Vuonna 1916 seura vaihtoi nimekseen Matfors Idrottsförening. 1930–luvulla Matfors IF nousi alueensa parhaimpien seurojen joukkoon, mutta ei koskaan noussut pääsarjaan. Seuran naisten edustusjoukkue on pelannut neljä kautta korkeimmalla sarjatasolla.
Selekta

Selekta oli suomalainen henkilöstövuokrauskonserni, johon kuului emoyhtiön lisäksi useita tytäryhtiötä. Emoyhtiö Selekta Henkilöstöpalvelut Oy perustettiin vuonna 1999 rakennusalan työvoimavuokrausta varten. Selekta tarjosi työvoimaa rakennusalan, talotekniikan, teollisuuden, logistiikan toimialoille sekä auttoi yrityksiä toimihenkilörekrytoinneissa eri aloille. Selekta toimi valtakunnallisesti ja yhtiön toimipaikat sijaitsivat Helsingissä, Tampereella, Seinäjoella, Oulussa, Jyväskylässä ja Rovaniemellä. 
Selekta koulutti myös lakisääteiset turvallisuuskoulutukset yrityksille, yhteisöille sekä julkisille toimijoille. Selekta oli Liikenteen turvallisuusviraston hyväksymä kuorma-ja linja-autonkuljettajien ammattipätevyyskouluttaja. Selekta-konserni kuului vuonna 2013 suurimpien henkilöstöpalvelualan yrityksien joukkoon Suomessa. 
Selekta Henkilöstöpalvelut Oy jätti 23. marraskuuta 2023 konkurssihakemuksen Helsingin käräjäoikeuteen yhdessä konsernin 22 muun yhtiön kanssa. Konserniin kuului marraskuussa 2023 kaikkiaan 26 eri yhtiötä.
Ivan Andrejevitš Hovanski

Ivan Andrejevitš Hovanski (, syntymävuosi tuntematon – 1621) oli venäläinen ruhtinas ja pajari.
Ivan Hovanski kuului Gediminidien sukuun. Hän taisteli sekasorron aikana Vale-Dmitri II:ta ja puolalaisia vastaan kärsien tappion Zaraiskin luona. Ruotsalaisten avulla hän valtasi Rževin ja Staritsan sekä piiritti Belyitä. Hovanski johti Kuzma Mininin kanssa nostoväkeä sotaretkellä Jaroslavlista Rostoviin. Vuonna 1615 hänet lähetettiin Smolenskin lähistöllä oleskelleen sotajoukon päälliköksi, mutta siirrettiin pian johtamaan Pohjois-Ukrainassa liettualaisia vastaan toiminutta osastoa. Siellä hän päästi vihollisen rajan yli Belgorodin lähellä, minkä takia hänet kutsuttiin puhuteltavaksi Moskovaan. Vuonna 1616 hänet nimitettiin Vladimirin tuomioviraston johtajaksi. Vuosina 1617–1619 hän toimi Novgorodin voivodina.
Susamuru

Susamuru Oy oli Kuopiossa perustettu mutta enimmäkseen Helsingissä 2000–2014 toiminut mediayhtiö, joka muun muassa kustansi lehtiä ja tuotti televisio-ohjelmia. Yritys perustettiin vuonna 1999, ja se aloitti toimintansa vuonna 2000. Toiminta päättyi konkurssiin 2014. Mediayhtiö kehitti itse televisio-ohjelmia ja toteutti myös kansainvälisiä formaatteja. Susamuru kuului Sparks Networkiin, jonka muodostavat itsenäiset tuotantoyhtiöt eri puolilta maailmaa.
Susamuru voitti Formaatti-Finlandia-palkinnon vuonna 2003 "Suuri kupla" -formaatilla, ja "Matkaoppaat" valittiin vuoden 2010 Formaatti-Finlandia-ehdokkaaksi.
Yrityksen toimitusjohtajana toimi pitkään Kari Voutila (s. 1962) ja tuotantojohtajana Sari Isotalo (s. 1963). Yrityksen hallituksen puheenjohtaja ja perustaja oli Harri Saukkomaa. He kolme olivat myös pääomistajia lukuun ottamatta vuosia 2011–2014, jolloin yhtiö oli ruotsalaisomistuksessa. Yrityksen liikevaihto vuonna 2009 oli n. 2,7 miljoonaa euroa.
Susamurun osake-enemmistö myytiin helmikuussa 2011 ruotsalaiselle mediayhtiö Forma Contractille. Toukokuussa 2012 Forma Contractin osake-enemmistö puolestaan myytiin ruotsalaiselle lehtiyhtiö Stampen Groupille. Seuraavana vuonna omistus palasi Harri Saukkomaalle (40 %) ja Sari Isotalolle (60 %), missä yhteydessä Kari Voutila luopui osakkeistaan ja toimitusjohtajuudestaan. Susamuru ilmoitti 19. kesäkuuta 2014 hakeutuvansa konkurssiin.
Jesse Williams (näyttelijä)

Jesse Williams (s. 5. elokuuta 1981 Chicago, Illinois, Yhdysvallat) on yhdysvaltalainen näyttelijä ja malli. Hänet tunnetaan Jackson Averyn roolista ABC:n draamasarjassa "Greyn anatomia." Hän on myös ääni- ja liikenäytellyt Markusta videopelissä "".
CB Breogán

Club Baloncesto Breogán on koripalloseura galicialaisesta Lugon kaupungista. Seura perustettiin vuonna 1966 ja se pelaa Liga ACB:ssä. Seuran kotikenttänä toimii Acea de Olgassa sijaitseva 7 500-paikkainen Pazo dos Deportes.
Laseeraus

Laseeraus (, asuurinsininen), eli kuultovärimaalaus tai kuullotus on kerrosmaalausta, jossa käytetään läpikuultavaksi ohennettuja värejä. Lasuuri tarkoittaa laseeraamalla maalattua maalausjälkeä.
Laseeratessa voidaan käyttää yhtä tai useampaa värikerrosta. Päällekkäiset värit voivat yhdessä luoda halutun sävyn, tai kuultomaalauksella sävytetään aiemmin maalattua kerrosta. Lasuurilla voidaan muuntaa värejä hienovaraisesti.
Laseeratut värisävyt ovat syvempiä ja puhtaamman sävyisiä kuin peittävästi maalatut värit. Laseeraus vaatii aiottua väriä vaaleamman pohjavärin. Lasuuri voidaan levittää hyvin ohuesti siveltimellä tai rievulla, jolloin värillä voidaan käsitellä muotoa hyvin herkästi. 
Laseeraus taiteessa.
Laseerausta eli kuullotusta käytetään etenkin temperassa ja öljymaalauksessa, mutta myös akvarellissa. Renessanssimaalarit sekoittivat usein värejä kuullottamalla, muun muassa sfumatossa.
Rembrandt ja Tizian laseerasivat ohuita kuultavia värejä impastojen päälle. Reliefivaikutelma korostui, jos väri pyyhittiin maalauspinnan tekstuurin uurteisiin. Tizian oli ensimmäinen, joka käytti öljymaalauksen tekniikoita monipuolisesti. Kermamaisen paksusti maalattujen valokohtien kontrastina oli läpikuultavien lasuurien syviä sävyjä.
Laseeraamalla voi yhdistää sävyjä pehmeästi ja saada aikaan vaikutelmia, jotka eivät ole mahdollisia muilla maalaustekniikoilla. Esimerkiksi El Grecon maalausten kylmä valo ja erikoinen värinkäyttö on syntynyt ennen viimeisiä siveltimenvetoja lisätyillä sinisillä ja vihreillä kuullotuksilla.
Laseerausta käyttivät paljon myös informalistit, jotka maalasivat laseeratun taustan päälle teräviä mustia viivoja.
Ji Yun-nam

Ji Yun-nam (s. 20. marraskuuta 1976 Pjongjang) on pohjoiskorealainen jalkapalloilija. Laitapuolustajana pelaava Ji edustaa Pohjois-Korean pääsarjassa pelaavaa kansanarmeijan 4.25-urheiluseuraa.
Maajoukkueura.
Ji on pelannut Pohjois-Korean maajoukkueessa vuodesta 2004 alkaen. Hän kuului myös Pohjois-Korean joukkueeseen vuoden 2010 MM-kisoissa, jossa Ji teki maansa avausmaalin ottelussa Brasiliaa vastaan.
Kalpapyrstö

Kalpapyrstö ("Lycodes vahlii") on kivinilkkoihin kuuluva pitkänomainen ahvenkala, joka elää Pohjois-Atlantin kylmissä vesissä.
Ulkonäkö.
Täysikasvuisen kalpapyrstön pituus on keskimäärin 25–30 cm ja enimmillään 52 cm. Sillä on pitkänomainen ruumis, jossa on 99–119 selkänikamaa. Väritykseltään se on tasaisenruskea lukuun ottamatta 1–3 mustaa läiskää selkäevän etupäässä. Ihoa peittävät suomut muualla paitsi selkäevän etupuolella. Poikasissa on lisäksi kapeita, vaaleita poikkijuovia, jotka vähitellen häviävät iän myötä. Kylkiviiva sijaitsee vatsapuolella lähellä peräevää. Toinen erityinen tuntomerkki on musta vatsakalvo.
Levinneisyys.
Kalpapyrstö elää Atlantin valtameren pohjoisosissa. Levinneisyysalue ulottuu pohjoisessa Islannin rannikolle ja Barentsinmeren lounaisosiin ja jatkuu Norjan rannikkoa myöten Skagerrakiin ja Kattegatin pohjoisosiin. Atlantin luoteisosissa sitä tavataan Grönlannin lounaispuolelta Nova Scotian rannikolle ulottuvalla vyöhykkeellä.
Elintavat.
Kalpapyrstö on pohjakala, joka elää 150–500 metrin syvyydessä liejuisessa merenpohjassa. Se viihtyy merivedessä, jonka lämpötila on 2–6 °C ja suolapitoisuus 34–35 promillea. Ravinnokseen se käyttää monisukasmatoja, pieniä nilviäisiä ja äyriäisiä, "Ophiurida"-lahkon käärmetähtiä sekä tähtimatoja. Kutemisen jälkeen naaras laskee mädin merenpohjaan. Mätimunat ovat melko isoja (läpimitta 4,5–6 mm), mutta toisaalta niitä syntyy yhdessä kudussa vain vähän (27–93).
Kalastus ja käyttö.
Kalpapyrstöllä ei ole kaupallista merkitystä, mutta sitä kalastetaan jonkin verran ruoaksi levinneisyysalueeseen kuuluvissa valtioissa.
Toisenlaiset frendit

Toisenlaiset frendit on suomalainen dokumenttisarja, joka kertoo kehitysvammaisten kaverusten elämästä. Sarjaa on kuvattu Kankurinkulman kotiyhteisössä, Helsingissä. Sarja tuo esiin kehitysvammaisten erilaisuuden ja näyttää, ettei kehitysvammaisuus ole este normaalille elämälle. Sarja perustuu ruotsalaiseen "I en annan del av Köping" -formaattiin.
Sarjaa on tehty neljä tuontantokautta vuosina 2010–2014.
Lisa Kay

Lisa Kay (s. 1977) on englantilainen näyttelijä. Hän on näytellyt sarjassa "Sydämen asialla" sairaanhoitaja Carol Cassidya vuosina 2006–2010. Hänen ensiesiintymisens sarjassa tapahtui vuonna 2004.
Kayn vanhemmat ovat Jane Hazel Kay ja Peter Kay. Hän on viettänyt lapsuutensa Levishamissa, joka on lähellä Goathlandia, missä "Sydämen asialla" kuvattiin. Perheeseen kuuluu myös hänen kolme siskoaan Caroline, Samantha ja Sara. Kay on myös tanssija.
Robbie Findley

Robbie Findley (s. 4. elokuuta 1985 Phoenix, Arizona, Yhdysvallat) on yhdysvaltalainen jalkapalloilija, joka pelaa hyökkääjänä kanadalaisessa Toronto FC:ssä. Hän kuului vuosina 2007–2010 Yhdysvaltain maajoukkueeseen.
Seurajoukkueura.
Findley pelasi yliopistojalkapalloa Oregon State Universityn joukkueessa Beaversissä vuosina 2003–2006. Hänet valittiin Pacific-10 Conferencen vuoden tulokkaaksi esikoiskaudellaan ja kolmesti konferenssin tähdistöjoukkueeseen. Yliopistovuosinaan hän pelasi myös USL Premier Development Leaguen Boulders Rapids Reservessä.
Los Angeles Galaxy varasi Findleyn Major League Socceriin vuoden 2007 MLS SuperDraft -varaustilaisuudessa numerolla 16. Hän debytoi MLS:ssä Galaxyn kauden avausottelussa Houston Dynamoa vastaan 8. huhtikuuta 2007. Neljä päivää myöhemmin hän teki ammattilaisuransa ensimmäisen maalin ottelussa Dallasia vastaan.
21. kesäkuuta 2007 Findley ja Nathan Sturgis siirtyivät Real Salt Lakeen vaihdossa Chris Kleiniin. Findley oli utahilaisjoukkueen parhaita maalintekijöitä ensimmäisestä kaudestaan lähtien. Kaudella 2009 hän teki 12 maalia runkosarjassa ja kolme pudotuspeleissä, kun Real Salt Lake voitti liigan mestaruuden. MLS Cup -mestaruusottelussa entistä seuraansa Los Angeles Galaxyä vastaan hän teki Real Salt Laken 1–1-tasoitusmaalin ja onnistui omalla vuorollaan rangaistuspotkukilpailussa.
Findleyn sopimus Real Salt Laken ja MLS:n kanssa päättyi kauteen 2010. Tulokasjoukkue Portland Timbers varasi hänen MLS-oikeutensa marraskuussa 2010 järjestetyssä MLS Expansion Draft -varaustilaisuudessa, mutta hän päätti siirtyä Euroopan kentille. Tammikuussa 2011 hän liittyi Englannin toiseksi korkeimmalla sarjatasolla Mestaruussarjassa pelanneeseen Nottingham Forestiin, jonka kanssa hän teki 2,5-vuotisen sopimuksen.
Maajoukkueura.
Findley pelasi kaikissa Yhdysvaltain alle 23-vuotiaiden maajoukkueen viidessä ottelussa vuoden 2008 CONCACAFin olympiakarsintaturnauksessa, mutta ei kuulunut joukkueeseen Pekingin olympialaisissa. Yhdysvaltain maajoukkueessa hän debytoi harjoitusottelussa Sveitsiä vastaan 9. lokakuuta 2007. Hänet valittiin joukkueen kokoonpanoon vuoden 2010 MM-kilpailuihin, jossa hän pelasi kolmessa ottelussa.
Fernando San Emeterio

Fernando San Emeterio Lara (s. 1. tammikuuta 1984 Santander) on espanjalainen koripalloilija, joka edustaa Valencia BC:tä.
Ura.
San Emeterio aloitti koripallon CB Valladolidin juniorijoukkueissa, joista hänet nostettiin edustusjoukkueeseen kaudeksi 2001–2002. Hän edusti seuraa vuoteen 2006 saakka, jolloin hän siirtyi Akasvayu Gironaan. Gironassa San Emeterio voitti EuroChallengen heti ensimmäisellä kaudella. Kesällä 2008 San Emeterio siirtyi Saski Baskoniaan. Seuran paidassa hän pääsi myös pelaamaan Euroliigaa. San Emeterio johdatti Saski Baskonian kaudella 2009–2010 Espanjan mestariksi.
Maajoukkuetasolla San Emeterio on edustanut maansa edustusjoukkueen lisäksi sen juniorijoukkueita.
Kim Jong-hun

Kim Jong-hun (; s. 1. syyskuuta 1956) on pohjoiskorealainen jalkapallovalmentaja ja entinen puolustaja. Hän on toiminut Pohjois Korean maajoukkueen päävalmentajana vuosina 2007–2010.
Ura.
Kim pelasi pelaajaurallaan puolustajana 1980-luvulla Pohjois-Korean pääsarjassa kansanarmeijan 4.25-urheiluseurassa, jolloin hän lukeutui maansa parhaimpiin puolustajiin.
Kim pelasi myös Pohjois-Korean maajoukkueessa ja oli maansa kapteenina 1980-luvulla. Ja oli muun muassa johdattamassa maataan neljänneksi vuoden 1980 Aasian mestaruuskisoissa. Lisäksi Kim oli mukana vuoden 1982 Aasian kisoissa, jossa Pohjois-Korea selvisi välieriin asti häviten lopulta Kuwaitille 2–3. Kim oli myös mukana vuoden 1986 MM-kisojen karsinnoissa, jossa Pohjois-Korea ei kuitenkaan selvinnyt kisoihin.
Valmennusura.
Kim valittiin Pohjois-Korean päävalmentajaksi vuonna 2007 ja johdatti maansa heti menestykseen, kun Pohjois-Korea sijoittui neljänneksi vuoden 2008 Itä-Aasian mestaruuskisoissa. Myöhemmin elokuussa Kim johdatti Pohjois-Korean pronssille vuoden 2008 Aasian Challenge Cupissa, jossa se voitti pronssiottelussa Myanmarin maalein 0–4.
Kim johdatti myös Pohjois-Korean vuoden 2010 MM-kisoihin, jossa maa pelasi edellisen kerran vuoden 1966 MM-kisoissa.
Simon Poulsen

Simon Busk Poulsen (s. 7. lokakuuta 1984 Sønderborg, Tanska) on tanskalainen jalkapalloilija. Hän on pelannut kotimaansa lisäksi Alankomaissa ja Italiassa. Hän on pelipaikaltaan vasen laitalinkki tai -puolustaja.
Seurajoukkueura.
Poulsen aloitti ammattilaisuransa HFK Sønderjyllandista, joka pelasi Tanskan toiseksi korkeimalla sarjatasolla. Vuonna 2003 joukkueen nimi vaihtui SønderjyskEksi. Kauden 2004–2005 päätteeksi joukkue nousi maan pääsarjaan.
Kesäkuussa 2005 hän teki sopimuksen siirtymisestään ensi vuoden kesällä 2006 toiseen tanskalaisseuraan Midtjyllandiin. SønderjyskE valitti Poulsenin tapauksesta Tanskan jalkapalloliitolle, mutta päästi pelaajansa kuitenkin lopulta elokuussa 2005 Midtjyllandiin. Poulsen ehti pelata viisi ottelua SønderjyskEssä, ennen kuin siirtyi uuteen seuraansa. Osana kauppaa Thomas Rathe matkasi SønderjyskEen. Hän onnistui vakiinnuttamaan pelipaikkansa heti tulostaan lähtien, ja menetti ensimmäisten kuuden kuukauden aikana ainoastaan yhden ottelun. Hän loukkaantui helmikuussa 2006 ja oli sivussa toukokuuhun 2006 asti. Kauden 2007–2008 ensimmäisellä puoliskolla hän pelasi 18 ottelua ja teki niissä kolme maalia.
23. joulukuuta 2007 Poulsen siirtyi alankomaalaisseura AZ Alkmaariin 3 miljoonan euron siirtokorvauksella, joka teki hänestä Midtjyllandin historian kalleimman pelaajan. Hän ei kuitenkaan onnistunut murtautumaan Louis van Gaalin avauskokoonpanoon vasemman laitalinkin paikalle, vaan hänen pelipaikkansa muutettiin vasemmaksi laitapuolustajaksi. Hän pelasi muutamia otteluita uudella pelipaikallaan ensimmäisellä kaudellaan 2008–2009, joka päättyi lopulta joukkueen sarjamestaruuteen yli 25 vuoden tauon jälkeen.
25. elokuuta 2012 Poulsen siirtyi italialaisseura Sampdoriaan.
Maajoukkueura.
Poulsen sai ensimmäisen kutsunsa Tanskan maajoukkueeseen maaliskuussa 2007. Hän teki ensiesiintymisensä ystävyysottelussa Saksaa vastaan. Hän pelasi otteluita myös vuoden 2008 EM-kilpailujen karsinnoissa. Hän kuului toukokuussa 2010 päävalmentaja Morten Olsenin julkaisemaan kokoonpanoon vuoden 2010 MM-kilpailuihin.
Matti Koivurinta

Matti Armas Koivurinta (22. syyskuuta 1931 Turku – 9. joulukuuta 2023) oli suomalainen ekonomi ja kauppaneuvos. Hän oli Aboa Vetus Ars Nova -museon perustaja, ja hänen nimeään kantava säätiö on Rettigin palatsin omistaja. Koivurinta oli Turun kaupunginvaltuuston jäsen kokoomuksen valtuutettuna 1977–1988.
Koivurinnan omaisuus oli peräisin auto-, kiinteistö-, arvopaperi- ja rakennustarvikealoilla toimineesta Tavoite-konsernista. Yrityksen pohjana olivat Koivurinnan vanhempien perustamat yritykset, joiden johtajaksi hän tuli valmistuttuaan kauppakorkeakoulusta.
Koivurinta perusti nimeään kantavan Matti Koivurinnan säätiön ja toimi sen asiamiehenä vuodesta 1987. Vuonna 1992 hän lahjoitti säätiölle yhtiönsä osakkeet. Säätiö myi ne takaisin nuorentuneelle toimivalle johdolle. Kolme vuotta tämän jälkeen Tavoite-yhtiöt hakeutui itse konkurssiin ja SYP kärsi 110 miljoonan markan luottotappiot. Säätiölle tehtyjä lahjoituksia pankit eivät kuitenkaan vaatineet purettavaksi.
Koivurinta jäi vuonna 2009 eläkkeelle säätiön asiamiehen tehtävistä ja sen jälkeen jatkoi säätiön kunniapuheenjohtajana ja hallituksen jäsenenä. 2010-luvun keskivaiheilta alkaen säätiöitä valvova Patentti- ja rekisterihallitus pyrki erottamaan säätiön hallituksesta Matti Koivurinnan sekä tämän veljenpojan Juha Koivurinnan säätiölain vastaisen toiminnan takia. Turun hovioikeus tuomitsi huhtikuussa 2019 molemmat erotettaviksi, mutta tuomiosta valitettiin korkeimpaan oikeuteen, ja erottaminen kumottiin Matti Koivurinnan osalta.
Matti Koivurinnan säätiön johdossa on istunut turkulaisia merkkihenkilöitä, kuten hovioikeuden presidentti ja entisiä kaupunginjohtajia.
Rettigin palatsi siirtyi velkoineen Matti Koivurinnan säätiön omistukseen vuonna 1992.
Koivurinta toimi Turun kauppakamarin tavarantarkastajana 1974–1994 ja Turun maistraatin valantehneenä haverikatsastusmiehenä 1975–1992. Lisäksi hän hoiti lukuisia luottamustehtäviä muun muassa Turun kauppakamarin hallituksessa, Turun Yrittäjät ry:n hallituksessa, Turun kauppakorkeakoulun tukisäätiön hallituksessa, Turun Riennon hallituksessa ja puheenjohtajana sekä Suomen temppeliherrain ritarikunnassa. Hänelle myönnettiin kauppaneuvoksen arvonimi vuonna 1982, ja hänet vihittiin kauppatieteiden kunniatohtoriksi vuonna 1989.
Turun Matintalo (Aninkaistenkatu 8) on saanut nimensä Koivurinnan mukaan.
Koivurinta kirjoitti Temppeliherrain ritarikunnan historiikin (1989), ja Juha Haapakosken kirjoittama elämäkerta "Mesenaatti" julkaistiin toukokuussa 2013.
Matti Koivurinnan isä oli kauppaneuvos Armas Koivurinta.
Pastoosi

Pastoosi (, taikinamainen) tarkoittaa maalaustekniikassa paksua, peittävää väriä.
Etenkin impressionistit käyttivät pastooseja värejä. Pastoositekniikka on käytännöllinen myös alla prima-maalauksessa, jolloin työ maalataan ilman kerrosmaalausta. Toisin kuin paksun reliefimäinen impasto, pastoosi väri on melko tasainen ja peittävä, kun taas laseeraus on läpikuultava.
Ivan Andrejevitš Hovanski (Tararui)

Ivan Andrejevitš Hovanski (, lisänimeltään "Tararui", Тараруй; 1600-luvun alku – 27. syyskuuta 1682 nykyisen Moskovan alueen Vozdviženskojen kylä) oli venäläinen ruhtinas, valtiomies ja sotapäällikkö.
Ivan Hovanski kuului Gediminidien sukuun. Hän toimi aluksi tsaari Mikael Romanovin pöytäpalvelijana. Vuonna 1650 hänet lähetettiin voivodiksi Tulaan, vuonna 1651 Vjazmaan ja vuonna 1565 Mogiljoviin. Ruptuurisodan aikana hän toimi rykmentin komentajana. Vuonna 1659 Hovanski nimitettiin pajariksi. Vuonna 1660 hän valloitti ja poltti Brestin. Sen jälkeen hän piiritti Ljahovitšia mutta joutui vetäytymään Polotskiin. Syksyllä 1661 Hovanski kärsi murskatappion Kazimierz Żeromskin johtamille puolalaisille.
Moskovan vuoden 1662 kapinan aikana Hovanski kävi neuvotteluja kapinallisten kanssa. Kapinan kukistuttua hän johti sen osallistujien rankaisemista. Vuonna 1663 hänet nimitettiin kyytiviraston tuomariksi. Vuosina 1669–1678 hän toimi voivodina Pihkovassa, Smolenskissa ja Novgorodissa. Vuosina 1678–1680 hän johti Venäjän etelärajan puolustamista. Hän palasi Moskovaan vuonna 1680 ja sai merkittävän aseman hovissa. Vuosina 1681–1682 hän johti etsintävirastoa.
Pietari I:n noustua valtaan vuonna 1682 Hovanski toimi yhtenä streltsikapinan järjestäjistä. Sen jälkeen hänet nimitettiin streltsiviraston päälliköksi. Streltsien avulla hän sai aikaan Iivana V:n ja Pietari I:n yhteishallinnon ja Sofia Aleksejevnan nimittämisen sijaishallitsijaksi. Vanhauskoisuuden kannattajana Hovanski sai patriarkka Joakimin suostumaan väittelyyn vanhauskoisten johtajan Nikita Pustosvjatin kanssa. Väittely kuitenkin päättyi vanhauskoisten tappioon ja heidän johtajiensa rankaisemiseen.
Streltsien avulla Hovanski hankki suuren poliittisen vaikutusvallan. Hänen vallanhimonsa ja ylimielisyytensä herättivät kuitenkin vastustusta Sofian ja aateliston taholta. Syyskuussa 1682 Hovanski julistettiin kapinalliseksi ja harhauskoisten suojelijaksi. Vozdviženskojen kylässä kokoontunut pajariduuma tuomitsi hänet kuolemaan. Hänet mestattiin yhdessä poikansa Andrein kanssa. Hovanskien teloituksen jälkeen streltsit nousivat kapinaan ja valtasivat Kremlin, mutta johtajansa menettäneinä he alistuivat pian sijaishallitsijan tahtoon.
Ivan Hovanskin kohtalosta kertoo Modest Musorgskin ooppera "Hovanštšina".
Dovre

Dovre on kunta Innlandetin läänissä Norjassa. Kunnassa oli 2 883 asukasta vuonna 2004 ja sen pinta-ala on 1 364 km². Kunnan keskus on Dovren kylä. Kunnan naapureita ovat pohjoisessa Oppdal, idässä Folldal, etelässä Sel ja Vågå sekä lännessä Lesja. Dovren korkein huippu Snøhetta on 2 286 metriä korkea. Vuoden 2022 alussa kunnassa oli 2 498 asukasta.
Dovren kunta perustettiin vuonna 1861, kun se erotettiin Lesjan kunnasta. Folldal irroitettiin Dovresta vuonna 1884 ja liitettiin Alvdaliin. Dovren tunturialue merkitsee norjalaisille maan itsenäisyyden symbolia, sillä vuoden 1814 Eidsvollin kansalliskokous vannoi pysyvänsä yhtenäisesti asiansa takana “kunnes Dovre luhistuu”.
Media.
Paikallislehti "Vigga" ilmestyy torstaisin.
Shvarn

Shvarn (, ) tai Švarnas (k. 1269) oli galitsialainen aatelinen, Liettuan suuriruhtinas vuosina 1267–1269 ja Chełmin ruhtinas vuosina 1264–1269. Hän oli Galitsian ruhtinas Daniel Romanovitšin nuorin poika. 
Hän sai vaikutusvaltaa Liettuassa mentyään naimisiin Mindaugasin tyttären kanssa vuonna 1254 tai 1255. Vuonna 1262 hän auttoi Liettuan armeijaa taistelussa Masuriaa vastaan. Shvarn peri Chełmin vuonna 1264 isänsä kuoltua. Shvarn auttoi Mindaugasin nuorinta poikaa Vaišvilkasia kostamaan tämän isän murhaajille ja nousemaan suuriruhtinaaksi. Kiitokseksi tästä Shvarn sai hallittavakseen Navahrudakin. 
Shvarnista tuli Liettuan suuriruhtinas Vaišvilkasin ryhdyttyä viettämään munkin elämään vuonna 1267. Traidenis kuitenkin syrjäytti hänet muutaman vuoden päästä valtaannoususta. Shvarn kuoli joko vuonna 1269 tai 1271. Hänet haudattiin Chełmin.
Nintendo 3DS

Nintendo 3DS on Nintendon käsipelikonsoli, joka pystyy tuottamaan 3D-efektejä ilman erikoislaseja. Laite esiteltiin vuoden 2010 E3-messuilla ja julkaistiin Euroopassa 25. maaliskuuta 2011.
Nintendo 3DS sisältää ristiohjaimen ohella pyöreän analogisen ”slide pad” -liukuohjaimen. Laitteessa on myös gyroskooppi, liiketunnistin ja 3D-tehosteen säädin. Laite pystyy toistamaan 3D-elokuvia, kuvaamaan 3D-kuvia sekä 3D-videoita ja se on yhteensopiva DS- ja DSi-pelien kanssa. Aiemman Game Boy -konsolisarjan tai Game Boy Advancen pelikasetteja laite ei tue. Game Boy Advance -pelejä voi mahdollisesti tulla ladattavaksi Nintendo eShopista. eShoppiin tulee joka torstai uusi peli ladattavaksi. Game Boy -pelit on jo varmistettu eShoppiin tuleviksi. Näistä ainakin osa on maksuttomia. 3DS:ssä on enemmän laskentatehoa ja se pystyy tuottamaan tarkempaa grafiikkaa ja ääntä kuin Nintendo DSi tai Nintendo DS. Pelinkehittäjä Nick Ricksin mukaan laitteen laskentateho vastaa suurin piirtein Wii-pelikonsolia.. Nintendo 3DS:n suuri ohjelmistopäivitys joka sisälsi mm. eShopin ja mahdollisuuden siirtää mm. valokuvia ja DSiWaresta ostetut pelit 3DS:lle ilmestyi 7. kesäkuuta 2011. Nintendo 3DS:ään tuli myös uusi metallinpunainen värivaihtoehto, joka tuli myyntiin Euroopassa 30. syyskuuta 2011.
Syyskuussa 2020 kerrottiin 3DS-mallien ja 2DS-mallien tuotannon päättymisestä. Pelit ovat edelleen saatavilla Nintendon verkkokaupassa ja vähittäismyynnissä.
3DS:lle oli olemassa emulaattoriohjelmisto nimeltä Citra. Emulaattorin kehitys lakkasi maaliskuussa 2024, kun kehittäjätiimi määrättiin miljoonakorvauksiin Nintendolle Nintendo Switch -emulaattoria Yuzu koskien.
Uusi malli.
Helmikuussa 2015 Nintendo julkaisi konsolista uuden version, joka tunnetaan nimellä New Nintendo 3DS. Konsolissa on esimerkiksi tehokas prosessori, parempi 3D-efekti, ZL- ja ZR liipaisimet, pieni Circle Pad nappi sekä NFC-siru sisäänrakennettuna. Kaikki 3DS- ja DS-pelit toimivat uudessa mallissa.
3DS XL -malli tunnetaan nimellä 3DS LL japanissa.
2017 on julkaistu uusi malli New Nintendo 2DS XL. Mallissa on 82 % suuremmat näytöt, sekä kaikki näppäimet kuten 3DS konsoleissa.
Pelit.
Nintendo 3DS:n julkaisupäivänä oli julkaistu seuraavat 15 peliä:
Pelit jotka käyvät ainoastaan New Nintendo 3DS:lle:
Myyntipakkauksen sisältö.
Suomessa Nintendo 3DS -pakkauksen mukana tulee:
Myynti.
Nintendon mukaan laitetta on myyty kesäkuun 2020 loppuun mennessä 75,87 miljoonaa kappaletta.
Etnedal

Etnedal on kunta Innlandetin läänissä Norjassa. Kunnan keskus on Bruflatin kylä. Etnedalin naapurikuntia ovat idässä Nordre Land, etelässä Sør-Aurdal ja lännessä ja pohjoisessa Nord-Aurdal. Vuoden 2022 alussa Etnedalissa oli 1 256 asukasta.
Etnedalin kunta perustettiin 1. tammikuuta 1894 liittämällä yhteen kaksi aluetta, "Nordre Etnedal" Nord Aurdalin kunnasta ja "Bruflat" Sør-Aurdalin kunnasta.
Aaveviirikala

Aaveviirikala ("Heniochus pleurotaenia") on perhokaloihin kuuluva kala.
Koko ja ulkonäkö.
Aaveviirikala voi kasvaa 17 cm pitkäksi. Se on litteä, pitkänokkainen kala, jonka vartalo on mustan, ruskean ja valkoisen kuviollinen. Pyrstö ja selkäevä ovat kellansävyiset.
Alkuperä.
Aaveviirikala on kotoisin Intian valtamereltä. Se elää koralliriutoilla 1–25 metrin syvyydellä.
She &amp; Him

She &amp; Him on yhdysvaltalainen rockyhtye, jonka perustivat Zooey Deschanel (piano ja laulu) ja M. Ward (kitara ja tuotanto). Yhtyeen ensimmäinen levyn "Volume One" julkaisi Merge Records maaliskuussa 2008. Yhtyeen kokoonpanoa on sittemmin laajennettu, ja nykyään siihen kuuluvat myös Rachel Blumberg (rummut), Mike Mogis (pedal steel-kitara, mandoliini), Mike Coykendall (basso, kitara).
Sarah Drew

Sarah Drew (s. 1. lokakuuta 1980 Stony Brook, New York, Yhdysvallat) on yhdysvaltalainen näyttelijä. Hän on tullut tunnetuksi näyteltyään televisiosarjoissa "Everwood" vuosina 2004–2006 ja "Greyn anatomia" vuodesta 2009 lähtien.
Yksityiselämä.
Drew syntyi ja varttui Stony Brookissa, New Yorkissa. Hänen äitinsä oli tieteenopettaja ja isänsä pastori. Hänen pikkuserkkunsa on näyttelijä Benjamin McKenzie. Drew aloitti näyttelemisen koulunäytelmissä ja kesäteatterissa.
Vuonna 2002 Drew valmistui Virginian yliopistosta. Hän on naimisissa yliopistoluennoija Peter Lanferin kanssa ja heillä on vuonna 2012 syntynyt poika ja 2014 syntynyt tytär. Perhe asuu Los Angelesissa.
Kurjenmiekat

Kurjenmiekat eli perhokurjenmiekat ("Iris") on kurjenmiekkakasveihin kuuluva suku. Ne ovat suikertavajuurakkoisia ja niiden miekkamaiset lehdet kasvavat varren tyveltä. Ne ovat suurikukkaisia ja niitä käytetään yleisesti puutarhakasveina. Suomessa on vain yksi alkuperäinen kurjenmiekkalaji, keltakurjenmiekka ("Iris pseudacorus"). Siperiankurjenmiekka ("Iris sibirica") ja saksankurjenmiekka ("Iris germanica") ovat puutarhakasveja ja ne voivat olla myös viljelyjäänteitä tai viljelykarkulaisia.
Lajeja.
Koristekasvina viljeltyjä kurjenmiekkoja:
Muita kurjenmiekkoja:
Pikkulouhikala

Pikkulouhikala ("Echiichthys vipera") on louhikalojen heimoon kuuluva pieni, myrkyllinen ahvenkala, joka elää Itä-Atlantilla ja Välimeressä.
Ulkonäkö.
Täysikasvuisen pikkulouhikalan pituus on keskimäärin 10 senttimetriä ja enimmillään 15 senttimetriä. Sillä on pitkänomainen, kellanruskea ruumis ja harmaanruskea selkä. Muita tuntomerkkejä ovat musta etummainen selkäevä ja hopeanvalkoiset kyljet, jotka ovat usein ruskeiden täplien juovittamat.
Levinneisyys.
Pikkulouhikala elää Atlantin valtameren itäosissa ja Välimeressä. Levinneisyysalue ulottuu pohjoisessa Pohjanmerelle ja etelässä Marokon ja Madeiran rannikolle. Yksittäisiä havaintoja on tehty myös Kanariansaarilla.
Elintavat.
Pikkulouhikala elää rantojen tuntumassa enintään 150 metrin syvyydessä. Yleensä se kaivautuu hiekkaiseen, liejuiseen tai kivikkoiseen merenpohjaan niin, että vain silmät ja etummaisen selkäevän kärki jäävät näkyviin.
Pikkulouhikala on erityisen vaarallinen myrkkykala, koska sitä tavataan usein uimarantojen läheisyydessä. Myrkkyrauhaset sijaitsevat kalan etummaisessa selkäevässä ja kiduskannessa.
Kalastus ja käyttö.
Pikkulouhikalaa kalastetaan jonkin verran sekä kaupallisesti että urheilumielessä.
Eagles RFC

Eagles Rugby Football Club on turkulainen rugbyseura, joka on perustettu vuonna 2002. Eagles RFC osallistui ensimmäistä kertaa miesten Suomen Mestaruussarjaan 2003.
Eagles RFC on kasvanut vuosien varrella tasaiseen tahtiin, tällä hetkellä seuraan kuuluu kolme joukkuetta. Miesten joukkueessa (Eagles) on noin 30 jäsentä, junioreissa (Eagles Juniors) noin 10 jäsentä sekä naisten joukkueessa (Swans) noin 25 jäsentä.
Naisten joukkue osallistui ensimmäistä kertaa SM-sarjaan vuonna 2013.
Seuran puheenjohtajat ja päävalmentajat.
Seuraavat henkilöt ovat toimineet seuran puheenjohtajina:&lt;br&gt;
Seuraavat henkilöt ovat toimineet miesten (Eagles) päävalmentajina:&lt;br&gt;
Seuraavat henkilöt ovat toimineet naisten (Swans) päävalmentajina:&lt;br&gt;
Seuraavat henkilöt ovat toimineet junioreiden päävalmentajina:&lt;br&gt;
Eaglesin pelaajat läpi historian.
Etupelaajat
Takapelaajat
Maajoukkue-edustus.
Miesten maajoukkuetta ovat edustaneet seuraavat nykyiset tai entiset Eagles Rugby Clubin pelaajat:&lt;br&gt;
Miesten 7-maajoukkuetta ovat edustaneet seuraavat nykyiset tai entiset Eagles Rugby Clubin jäsenet:&lt;br&gt;
Naisten maajoukkuetta ovat edustaneet seuraavat nykyiset tai entiset Swansien pelaajat:&lt;br&gt;
Naisten 7-maajoukkuetta ovat edustaneet seuraavat nykyiset tai entiset Swansien pelaajat:&lt;br&gt;
Miesten A-maajoukkuetta ovat edustaneet seuraavat nykyiset tai entiset Eagles Rugby Clubin pelaajat:&lt;br&gt;
Nuorten maajoukkuetta ovat edustaneet seuraavat nykyiset tai entiset Eagles Rugby Clubin pelaajat:&lt;br&gt;
Seuran palkinnot.
Miesten palkinnot:
Naisten palkinnot:
Nuorten palkinnot:
Ilmari Harki

Ilmari Hartvig Harki (vuoteen 1935 Hultman; 28. toukokuuta 1902 Turku – 19. marraskuuta 1979 Helsinki) oli suomalainen teollisuusmies.
Harki toimi muun muassa puolustusministeriön alaisen lentokoneteollisuuden palveluksessa, sotakorvausteollisuuden valtuuskunnan varapuheenjohtajana 1944–1953 sekä Otanmäki Oy:n toimitusjohtajana 1950–1967. Teollisuusneuvoksen arvonimi hänelle myönnettiin vuonna 1968. Koulutukseltaan Harki oli diplomi-insinööri. Hän toimi vuosina 1946–1951 Teknillisen korkeakoulun ylioppilaskunnan puheenjohtajana ja myötävaikutti Otaniemen Teekkarikylän rakentamiseen. Harki kirjoitti eläkevuosinaan teokset "Sotakorvausten aika" (1971) ja "Otaniemi oli – teekkarikylä tehtiin" (1977). Hän oli myös kertojana Topo Leistelän ohjaamassa ja Kansan Elokuva Oy:n tuottamassa sotakorvauksia käsitelleessä elokuvassa "Suomi maksaa" (1951).
Harkin vanhemmat olivat kauppias Johan Gustav Hultman ja Elin Ingeborg Grönros. Harki oli naimisissa Airi Harkin kanssa ja heillä oli kaksi tytärtä. Vuodesta 1958 Harki oli naimisissa Maire Virkkunen-Harkin kanssa. Heillä oli poika.
Baseballin Viron mestaruussarja 2011

Baseballin Viron mestaruudesta kaudella 2011 pelasi neljä joukkuetta. Kiilin Pantterit voitti mestaruuden. Pantterit pelasi kaudella myös Suomen liigassa.
Runkosarja.
Lisäottelu 2.sijasta: SOX Baseball - Tallinna Pesapalliklubi 11-9
Sverker Sörlin

Sverker Sörlin (s. 1956) on ruotsalainen aatehistorioitsija, tietokirjailija ja ympäristöhistorian professori. Sörlin on kirjoittanut useita teoksia tieteenhistorian, ympäristö- ja metsähistorian, ihmisekologian, Euroopan historian, tiedepolitiikan, innovaatiotutkimuksen ja yliopistohistorian aloilta. Tämän ohella hän on vaikuttanut esseistinä, tieteen popularisoijana, yhteiskunnallisena keskustelijana ja kulttuurikriitikkona.
Sörlin tuli professoriksi Uumajan yliopistoon vuonna 1993. Vuodesta 2007 hän on toiminut professorina Kuninkaallisen teknillisen korkeakoulun tieteen ja tekniikan historian osastolla Tukholmassa.
Salon kaupungintalo

Salon kaupungintalo on Salon kaupungin hallintorakennus, joka sijaitsee aivan keskustassa. NCC toteutti kaupungintalon rakennustyöt. Rakentaminen alkoi maaliskuussa 2010 ja rakennus valmistui elokuun 2011 lopussa.
Vuonna 2016 kaupungintalossa todettiin sisäilmaongelmia, jotka johtuivat ensimmäisen kerroksen lattian kosteusongelmista. NCC maksoi kosteusongelmien korjaamisen.
Orvar Löfgren

Orvar Löfgren (s. 1943) on ruotsalainen kansatieteilijä ja kansatieteen emeritusprofessori. Hän toimi eurooppalaisen etnologian professorina Lundin yliopistossa vuosina 1991–2008.
Löfgren väitteli tohtoriksi eurooppalaisesta etnologiasta vuonna 1978. Hänen tutkimuskohteenaan on ollut erityisesti arkielämän kulutuksen ja mediankäytön kulttuurinen analyysi.
Löfgren on ollut vierailevana professorina Kalifornian yliopistossa Santa Cruzissa vuosina 1983, 1986 ja 1997. Hänet promovoitiin Kööpenhaminan yliopiston kunniatohtoriksi vuonna 2008. Hän on Suomen Tiedeseuran ulkomainen jäsen vuodesta 1995.
Helovenhokas

Helovenhokas, aikaisemmalta nimeltään heloyökkönen, ("Bena bicolorana") on melko pieni, kirkkaan vihreä-valkoinen perhoslaji. Se on ollut rauhoitettu Ahvenanmaalla vuodesta 1986 lähtien. Vanhemmassa kirjallisuudessa se tunnetaan tammen venhokkaana.
Koko ja ulkonäkö.
Helovenhokas on helposti tunnistettava perhonen. Etusiivet, pää ja keskiruumis ovat helakan vaaleanvihreät, ja etusiipien poikki kulkee vinosti kaksi ohutta ja tarkkarajaista, kellanvalkoista viirua. Myös siiven etureuna on ohuelti kellanvalkoinen. Takasiivet ovat valkoiset, samoin takaruumis. Tuntosarvet ovat punaisen ja kellanvalkoisen kirjavat. Lepäävä perhonen pitää siipiään kattolaskuisesti ruumiin sivuilla. Etusiipien muodosta johtuen sitä voi helposti erehtyä pitämään kookkaana kääriäisenä, joilla on myös usein päältä katsottuna nelikulmainen lepoasento.
Hieman samannäköinen laji on paljon yleisempi koivuvenhokas ("Pseudoips prasinanus").
Levinneisyys ja lentoaika.
Helovenhokasta tavataan Espanjasta Välimeren alueen ja Keski-Euroopan kautta Uralille ja Iraniin. Se on koko esiintymisalueellaan harvalukuinen. Suomessa lajia tavattiin perinteisesti vain paikoittain eteläisen Ahvenanmaan tammimetsissä sekä satunnaisesti lounaissaaristossa, mutta 1990-luvun lopulta alkaen se yleistyi ja 2000-luvun aikana on levinnyt voimakkaasti idemmäksi. Nykyisin heloyökkösen voi tavata myös Varsinais-Suomen ja Uudenmaan rannikkoseutujen tammimetsistä. Perhoset lentävät yhtenä sukupolvena heinäkuun alkupuolelta elokuun alkuun., Etelä-Euroopassa sukupolvia on usein kaksi.
Elinympäristö ja elintavat.
Helovenhokas elää lämpimissä, jalopuuvaltaisissa lehtimetsissä, eikä sitä tapaa juuri koskaan sellaisten ulkopuolella. Aikuiset perhoset aloittavat lentonsa iltahämärästä keskiyöhön, ja ne lentelevät yleensä puiden latvustoissa. Molemmat sukupuolet tulevat valolle, mutta sokeripitoisella nesteellä kostutettu syötti on huomattavasti valoa tehokkaampi houkutin. Perhoset eivät käy kukilla mutta juovat mielellään kirvojen tuottamaa mesikastetta puiden lehdiltä.
Lajin yksilömäärä vaihtelee vuosittain paljon. Suomessa se on 2000-luvun aikana ollut yleisimmillään joka kolmas vuosi ja esiintymishuippua seuraavana vuonna kanta on romahtanut. Sittemmin laji vaikuttaa taantuneen.
Naaras tuottaa 150–200 munaa, jotka se munii lehtien alapinnoille lehtisuonien kohdille. Toukat kuoriutuvat noin viikkoa myöhemmin. Toukka elää pääasiassa lehtien alapinnalla ja kasvaa hitaasti, kunnes vaihtaa väriä vihreästä ruskeaksi ja asettuu talvehtimaan oksiston sekaan. Keväällä toukka muuttuu uudestaan vihreäksi, ja sen kasvu nopeutuu. Toukka on täysikasvuinen kesäkuun alkupuoliskolla ja se tekee vaaleankeltaisen, 35–40 mm pitkän ja veneenmuotoisen kotelokopan lehden alapinnalle, useimmiten puun latvustoon. Osa toukista laskeutuu kuitenkin koteloitumaan alemmaksi. Kotelovaihe kestää noin kolme viikkoa.
Ravintokasvi.
Toukan ravintokasveja ovat tammet ("Quercus"), joskin Keski-Euroopassa sen on ilmoitettu elävän myös koivuilla ("Betula").
Kääriäisvenhokas

Kääriäisvenhokas, aikaisemmalta nimeltään kääriäisyökkönen, ("Earias clorana") on melko pieni, valkovihreä perhoslaji. Vanhassa kirjallisuudessa se tunnetaan viherkehrääjänä.
Koko ja ulkonäkö.
Etusiivet ovat vihreät ja ainoastaan etureunastaan leveästi valkeat, joskin vihreän sävy vaihtelee hieman yksilöittäin. Muuta kuviointia etusiivissä ei ole. Takasiivet ovat valkeat, kärkiosastaan yleensä vihertävät. Pää on valkoinen, keskiruumis vihreä ja takaruumis harmahtava. Tuntosarvet ovat ruosteenruskeat. Siipiväli on 19–23 mm.
Kääriäisvenhokkaan voi sekoittaa lähinnä tammikääriäiseen ("Tortrix viridana").
Levinneisyys ja lentoaika.
Kääriäisvenhokas on enimmäkseen eurooppalainen laji, jonka elinalue ulottuu Pohjois-Afrikasta ja Espanjasta Keski-Euroopan poikki Baltiaan ja edelleen Länsi-Siperiaan. Suomessa levinneisyys rajoittuu etelä- ja lounaisrannikolle, joskin jopa Vaasan korkeudelta tunnetaan vanhoja havaintoja. Perhoset lentävät yhtenä sukupolvena toukokuun lopulta heinäkuun alkuun.
Elinympäristö ja elintavat.
Kääriäisvenhokas on kosteiden ja pensaikkoisten metsänreunojen, soiden, rantojen ja kulttuuriympäristöjen asukki. Se on tyypillisesti laji, jonka tapaa helpommin toukkana kuin aikuisena, eikä sitä yleensä tavata varsinaisen elinympäristön ulkopuolella. Perhoset ovat lennossa muutamien tuntien ajan alkuillasta, etelämpänä usein jo iltapäivällä. Molemmat sukupuolet lentävät valolle, mutta harvakseltaan ja yleensä valolle tulee vain yksittäisiä yksilöitä ja naaraat tulevat koiraita harvemmin. Sen sijaan kääriäisvenhokas tulee mielellään makealle syötille. Saattaa olla, että perhoset syövät kirvojen erittämää mesikastetta kasvien lehdiltä.
Naaras munii usean päivän aikana 80–100 munaa, jotka se asettelee lehtien alapinnoille pensaiden latvuksiin. Toukat elävät erakkoina tai parin yksilön ryhminä ja piilottelevat yhteensitomiensa lehtien muodostamassa suojassa. Toukat ovat täysikasvuisia heinä-elokuun taitteessa ja rakentavat vaalean, venemäisen, noin 15 mm pitkän kotelokopan oksan sivuun. Kotelo talvehtii.
Ravintokasvi.
Toukka syö eri pajulajien lehtiä.
Juvenes

Juvenes Oy (aik. Juvenes-Yhtiöt Oy) on suomalainen ravintolayritys, jonka omistaa Tampereen ylioppilaskunta. Yhtiön toimialoina ovat henkilöstö- ja opiskelijaravintolapalvelut, juhlapalvelu ja kioskitoiminta. Aiemmin yhtiö on toiminut myös kirjakauppa- ja kirjapainoalalla. Juvenes Oy työllisti vuonna 2019 noin 270 henkilöä ja sen liikevaihto oli 22,7 miljoonaa euroa.